รมว.คลังเตรียมถก ธปท.รับมือศก.ผันผวน
รมว.คลังเตรียมหารือแบงค์ชาติดูแลเงินทุนไหลเข้า รับมือความผันผวนจากศก.สหรัฐ-ยุโรป
19 ส.ค. 2554

รมว.คลังเตรียมหารือแบงค์ชาติดูแลเงินทุนไหลเข้า รับมือความผันผวนจากศก.สหรัฐ-ยุโรป 
นายธีระชัย ภูวนาถนรานุบาล รมว.คลัง กล่าวก่อนการเข้าประชุมคณะรัฐมนตรีว่า  ได้เตรียมหารือกับผู้ว่าการธนาคารแห่งประเทศไทย(ธปท.)เกี่ยวกับความผันผวนของเศรษฐกิจสหรัฐและยุโรป เพื่อรับฟังความเห็นเกี่ยวกับการเตรียมความพร้อมเพื่อรับมือผลกระทบในด้านต่างๆ  แต่เชื่อว่าเรื่องดังกล่าวซึ่งเป็นปัจจัยภายนอกที่ ธปท.คำนึงถึงและติดตามอยู่แล้ว          ทั้งนี้ จะเข้าเริ่มงานที่กระทรวงการคลังในวันจันทร์ที่ 15 ส.ค.54 นี้ โดยจะหารือและรับฟังความคิดเห็นของข้าราชการในการดำเนินแนวทางการทำงานเพื่อสร้างความเชื่อมั่นจะยึดตามนโยบายของพรรคเพื่อไทย แต่ยืนยันที่จะดำเนินนโยบายโดยยึดหลักความยั่งยืนทางการคลัง และหลักวิชาการในความเป็นไปได้ด้านการคลัง รวมถึงปัญหาเศรษฐกิจของสหรัฐและยุโรป